BioBlitzBcn ja forma part de l’EUGreenWeek de 2018 – BioblitzBCN\nBioBlitzBcn ja forma part de l’EUGreenWeek de 2018\nBy cristina 19 de març de 2018 No Comments\nDel 21 al 25 de maig tindrà lloc la #EugreenWeek .\nLa #EuGreenWeek (Setmana Verda 2018) explorarà les maneres en què la Unió Europea està contribuint a millorar les ciutats com a llocs per viure i treballar. Es centrarà en els progressos polítics en matèria de qualitat de l’aire, soroll, natura i biodiversitat, gestió de residus i de l’aigua. A més, impulsarà enfocaments participatius del desenvolupament urbà, sistemes de contactes en xarxa i eines per a l’intercanvi de millors pràctiques. Fomentarà formes d’implicar les autoritats locals i als ciutadanss, instant-los a compartir la seva visió d’un futur sostenible.\nLa setmana s’inaugurarà oficialment el 21 de maig a Utrecht (Països Baixos) i es clausurarà el 25 de maig a Madrid (Espanya).\nA més, el programa preveu així mateix múltiples interessants actes i activitats organitzats pels socis a tot Europa entre finals d’abril i mitjans de maig. És aquí on les jornades #BioBlitzBcn han estat incloses i formen part d’aquest gran event europeu.\nPodeu consultar totes les activitats en aquest enllaç: https://www.eugreenweek.eu/partner-events


Massamagrell incorporarà a 4 persones desocupades majors de 30 anys a través del programa EMCORP | Valencia Extra\nA través del programa EMCORP del servei valencià d’ocupació (LABORA), l’Ajuntament de Massamagrell rebrà 49.101,44 euros per a la incorporació a l’activitat laboral en institucions municipals de quatre persones desocupades majors de 30 anys.\nAquestes places, finançades a través dels fons concedits a l’ajuntament des de LABORA, inclouen: una plaça de personal tècnic de contractació pública, una plaça de personal pintor, una plaça de personal de manteniment de parcs i jardins i una plaça de treballadora social amb el curs de valoració per a Serveis Socials.\nEn paraules del regidor d’ocupació i alcalde del municipi, Paco Gómez: “Rebre aquest tipus d’ajudes econòmiques sempre és una gran notícia. A través d’aquests fons, podem emprar en institucions municipals a quatre persones majors de 30 anys en situació de desocupació. Continuem treballant per l’ocupació, captant el major nombre de fons possible”.


Dolços: "Els hàbits s'instal·len a l'edat més jove" | 5 minutos\nDolços: “Els hàbits s’instal·len a l’edat més jove”\nL’addició és salada. De mitjana, els canadencs es consumeixen a prop d’unes begudes dolces per dia (44 cl). Aquest mal hàbit provocarà 63.000 morts en el proper quart de segle. Per al sistema sanitari, això representa una factura fecent: més de 50 mil milions de dòlars canadencs, o 35.000 milions d’euros. La Universitat de Waterloo (Canadà), a l’origen d’aquesta projecció, treu l’alarma.\nEls joves són al cor de la crisi anunciada. De fet, els 9-18 anys absorbeixen més que una bobina (57 cl) de begudes dolces. Diàriament, de manera que consumeixen 64 grams de sucre. I això per no parlar de les altres fonts de glucosa. És en gran part més que el 10% de la ingesta d’aliments, el llindar recomanat per l’Organització Mundial de la Salut.\nCanadà està lluny d’aïllar en aquest pla. França és més raonable, amb 14 centilitres per dia i per càpita. Però això es manté excessiu. Guy Fagherazzi, epidemiòleg de l’Institut Gustave-Roussy (Villejuif, Val-de-Marne), detalla els reptes d’aquesta epidèmia.\nCom expliqueu aquests números?\nGuy Fagherazzi: que explica el fort impacte del consum d’aquest tipus de begudes sobre la mortalitat, és principalment l’efecte sobre el pes i el sobrepès. El consum excessiu de sucre està directament relacionat amb l’augment de pes i l’augment del risc d’obesitat. Tot això té un impacte important en les malalties metabòliques en determinats càncers. Si es manté la tendència, observarem una explosió de casos de diabetis tipus 2 i certs càncers d’obesitat.\nEscoltar a tot el manteniment amb el tipus Fagherazzi\nQuins enfocaments preventius s’han demostrat?\nGuy Fagherazzi: en termes de prevenció per limitar el consum d’aquest tipus de begudes dolces, alguns mètodes comencen a mostrar els seus efectes. La fiscalitat de les begudes ensucrades a tota una població mostra que, en alguns casos, l’estratègia paga. També hi ha un gran desig de limitar el consum dels més petits, perquè els hàbits de consum es conformen des de molt jove. Un dels mètodes que es posen en marxa a França, és la prohibició de distribuïdors a voluntat d’aquest tipus de begudes.\nexactament, quines són les regles per recomanar als pares?\nGuy Fagherazzi: les recomanacions més senzilles, que està realment limitant el consum de les refrescs que sigui: begudes clàssiques amb sucres afegits, però també les begudes basades en l’endolciment amb un sabor artificial. No és una alternativa saludable. L’últim missatge és maximitzar el consum d’aigua o de te per hidratar. Sempre són les millors solucions.\nLa llum és realment millor que les begudes dolces?\nGuy Fagherazzi: Avui hi ha una veritable controvèrsia sobre l’efecte de l’endolciment de begudes. La literatura sobre el tema mostra els resultats discordants. Hi ha una tendència dels darrers anys per demostrar que el consum d’endolciment excessiu és a llarg termini amb un major risc de sobrepès, diabetis, una modificació de la microbiota que pot conduir a la resistència a la insulina i, per tant, malalties metabòliques. Mentre espera més informació sobre aquest tema, cal aplicar el principi de precaució.


Fígaro - Viquipèdia, l'enciclopèdia lliure\n(S'ha redirigit des de: Fígaro (tipus))\nEl Barber de Sevilla, Les Noces de Fígaro, The Guilty Mother , El barber de Sevilla, Les noces de Fígaro i Q3793081\najudant de cambra\nFigaro , Figaro i Figaro\nEstàtua de Jean Barnabé Amy on veiem Fígaro amb robes clàssiques de Sevilla i portant una guitarra\nAmb el vestit de barber és el lacai del comte d'Almaviva. Tot i que li han buscat molts pares, Beaumarchais n'és el veritable; els enemics de l'autor van pretendre que s'havia retratat ell mateix en aquell cèlebre personatge, amb el qual no deixava de fer justícia a la seva habilitat i al seu enginy. Fígaro és sempre superior als esdeveniments; lloat pels uns i denigrat pels altres, gaudeix del bon temps i sap posar bona cara als contratemps; es burla dels necis i desafia els malvats; se'n riu de tot per no haver de plorar, i és víctima de les circumstàncies, del seu naixement i de la calúmnia. És conscient de la seva vàlua. Ha tingut tota mena d'oficis, però com que no ha tingut ni protectors ni diners, i com que no pot ser res més, es converteix en un filòsof cínic, burleta i insolent. La seva arma és l'enginy, que talla i punxa. Se'n riu de les ridiculeses i dels prejudicis, i desemmascara les hipocresies amb paraules esmolades, agosarades i desconcertants, impregnades d'un cert matís d'amargor, però sense gens ni mica de fel. A Les noces de Fígaro, ja no és el mateix que a El barber de Sevilla, ja no treballa en benefici dels altres; ja no intriga per amor a la intriga, ho fa per treure'n un profit propi. I encara és més gran la diferència quan pensa que és traït i perd la seva alegria, a voltes fictícia, que fins llavors l'ha sostingut, i exhala queixes contra tot i tothom, fins que es desfà l'engany i triomfa definitivament.\nEl monòleg en què plora les seves desgràcies va fer que el públic d'aquell temps (1778) veiés en la comèdia molt més del que en realitat hi havia i va ser considerada una obra subversiva, destructora de tota autoritat, i Fígaro es va convertir en un personatge popular, portaveu de les reivindicacions burgeses. Es van exaltar les seves belles qualitats i es van oblidar els seus defectes. Es pot dir que va ser l'heroi teatral de la Revolució.\nFígaro va donar peu a moltes òperes. Les més famoses són:\n1782 : Giovanni Paisiello, El barber de Sevilla.\n1786 : Wolfgang Amadeus Mozart: Les noces de Fígaro.\n1816 : Gioachino Rossini: El barber de Sevilla.\n1966 : Darius Milhaud: La mare culpable.\nEnciclopèdia Espasa Volum núm. 23, pàg. 1257 (ISBN 84-239-4523-5)\nObtingut de «https://ca.wikipedia.org/w/index.php?title=Fígaro&oldid=22210304»\nLa pàgina va ser modificada per darrera vegada el 2 nov 2019 a les 22:39.


Els contes haurien de forjar valors - El triangle\nEls contes haurien de forjar valors\nQuan era petita, la mare m'explicava un conte que no era de la tradició popular sinó inventat, de collita pròpia. La cosa anava d'una família molt pobra, que sempre havia d’anar fugint perquè uns soldats els volien capturar, i els perseguien amb gossos i cavalls. I tot era a causa de la seva pobresa. La trama, per a una criatura, era tràgicament absurda. La família es feia un fart de córrer i de patir, i jo amb ells. Recordo que dormien damunt d’un terra de ciment, passaven gana, fred i molta por perquè l’assetjament dels soldats no els donava treva.\nEl conte s’amania convenientment fins arribar a un desenllaç feliç quan es desvelava el motiu d’aquella cacera macabra. La raó de tanta persecució era que el fet de ser pobre es considerava un delicte inacceptable en aquell regne imaginari. I, finalment, t’assabentaves que la lògica que movia els soldats en aquella ficció era fabulosa: donar a aquella família tot el que els calia per a tenir una vida digna. Recordo un fragment deliciós quan, a les acaballes del relat, l'endemà de resoldre’s totes les precarietats, els nens, entre somnis, deien que els semblava que el terra no era tan dur. I això era perquè encara no eren conscients que, en la nova realitat, dormien i dormirien sempre més en un llit amb matalàs i a cobert.\nAquesta història ve a tomb perquè crec que els contes poden forjar valors i principis en els infants. A mi aquell relat em va marcar. Hom sempre porta obertes les primeres ferides de la infantesa i potser és inevitable dur arrapat en algun replec de la pell el desig de rescabalar la pobre gent protagonista d’aquelles injustícies, revisitades sovint en la infantesa abans d’anar a dormir.\nImagineu que, en comptes de tenir una mare perillosament socialista n'hagués tingut una de nacionalista sentimental, i que la història que m’expliqués anés de tot un poble (enlloc d’una família pobra) que fos perseguit per un altre de malvat, que li negués, per exemple, la possibilitat de fer ús lliurement de la seva pròpia llengua i costums. En aquest cas, el desenllaç del conte potser inclouria fer la guerra i haver de guanyar-la per a sobreviure. I aquest principi bel·licista és el que quedaria gravat en el cervell infantil.\nPerò això, al meu parer, cal que s’expliqui amb molta cura, per facilitar allò de posar-nos a les sabates dels altres. Només si aconseguim comprendre’ns sortirem de l’atzucac en que estem ficats. Hi ha persones que han crescut amb la idea que aconseguir la independència seria alliberar-se de l’opressor, que es fes justícia i que arribés la llibertat. I el cas és que els esdeveniments que s’han produït els podrien fer pensar que tenen tota la raó del món. Però cal ser més intel·ligents que no astuts i tenir en compte la gran confusió que hi ha hagut.\nProvocacions, menyspreus, enganys, mitges veritats, desavinences i matusseries han servit per atiar l’odi i fomentar la intolerància. I des que es va produir una barbaritat com l’apallissada del dia 1 d’octubre de 2017, la pilota s’ha anat fent cada cop més grossa, embolicant-se més la troca.\nAlgú té clar on som ara? Podríem aturar-nos i fer ús de la intel·ligència i la cultura per a reconduir una situació que ens porta a l’infern de la confusió dels bojos? Què ens ha passat?. Catalunya va ser mai plural, diversa i integradora? Potser els contes infantils podrien contribuir a recuperar el seny, tot preguntant-nos quin relat ens podria ajudar a no caure en els errors del passat. En el conte de la família pobra es reflectia que al món no hi ha prou justícia ni equitat. I en el de tall nacionalista s’explicava que a l’Espanya de Franco qualsevol expressió de llibertat era reprimida. I és en aquest punt, en aquesta confluència, que caldria afirmar que la dictadura va ser una gran repressora de tots i no només de Catalunya. I també que la democràcia imperfecta d’ara és molt millor que el totalitarisme d’abans.\nQuè fer doncs? Com ens en sortim? No s'hi val a badar. El feixisme, a qui només li interessen els contes infantils per a destrossar-los i destrossar-nos, ja ha pres bona nota de les mancances i febleses de tots. I té força traça a manipular-nos emocionalment, creant bàndols i enemics irreconciliables tot i que ficticis. Per què no en parlem, cooperem i, entre tots, barrem el pas al feixisme?


La Jonquera presenta ‘La Ruta dels Búnquers’ | Web oficial de l'Ajuntament de La Jonquera\nLa Jonquera presenta ‘La Ruta dels Búnquers’\nL’Ajuntament de La Jonquera, amb el suport del Museu Memorial de l’Exili, ha posat en marxa un nou projecte de memòria històrica i de preservació del patrimoni local\nEl passat diumenge 29 de maig, el municipi va acollir l’acte oficial de presentació de ‘La Ruta dels Búnquers de La Jonquera’. A les portes d’un dels búnquers que conformen la iniciativa, es va portar a terme la inauguració del nou projecte de memòria històrica i de preservació del patrimoni local. L’alcaldessa Sònia Martínez va obrir l’acte donant la benvinguda a totes les persones assistents: regidors i regidores de l’Ajuntament de La Jonquera, alcaldes dels municipis de la zona, propietaris dels terrenys on es troben els búnquers, veïns i veïnes, visitants i mitjans de comunicació.\nTot seguit, el director del Museu Memorial de l’Exili, Enric Pujol, va pronunciar unes paraules. A continuació, els experts Josep Clara, Juan Manuel Alfaro i Adela Geli van intervenir explicant diverses dades d’interès, informacions i curiositats sobre aquests elements de defensa militar. En concret, van destacar que es tractava d’uns búnquers d’autor, ja que tots ells eren diferents i presentaven petites particularitats que els feien únics i singulars. També, van detallar que es trobaven camuflats entre el paisatge formant petits turonets i sovint passaven desapercebuts.\n«En total, a La Jonquera, sabem que es van arribar a construir més d’una trentena de búnquers en dues fases diferents, una l’any 1943 i l’altra entre el 1945 i el 1955. Al municipi, podem trobar búnquers per a metralladora, fusell metrallador, canó antitanc o refugi de persones. La dictadura franquista va projectar totes aquestes defenses per a frenar un possible atac procedent de França en el context de la Segona Guerra Mundial. En aquest sentit, des de l’Ajuntament, a més d’adequar els espais interiors, hem arranjat els espais exteriors, instal·lant un banc i un aparca bicicletes i convertint la zona en un bonic passeig», explica la regidora de Promoció Econòmica, Comerç i Turisme, Lluïsa Macias.\nSeguidament, l’alcaldessa Sònia Martínez i la regidora de Promoció Econòmica, Comerç i Turisme, Lluïsa Macias, van obsequiar els propietaris dels terrenys on es troben els búnquers amb un llibre, un pin i les claus dels espais. Finalment, l’historiador i conservador del Museu Memorial de l’Exili, Miquel Serrano, va tancar l’acte i va convidar a les persones assistents a descobrir lliurement l’interior dels búnquers. Paral·lelament, a l’exterior, es va oferir un aperitiu i un petit refrigeri.\n«Després de mesos de molta feina, actualment, es poden visitar els espais interiors de dos búnquers del municipi i treballem en l’adequació d’un tercer búnquer, que se situa al límit del municipi amb Agullana. Així mateix, hem demanat a Carreteras del Estado el dret d’ús d’un quart búnquer. Tots ells s’ubiquen a la zona dels Querols, a la part oest del municipi. Paral·lelament, estem conversant amb les persones propietàries d’alguns dels búnquers que es troben a la zona est del municipi per tal de poder ampliar la ruta», afirma Macias.\nLes persones interessades a gaudir de la nova proposta hauran d’adreçar-se al Museu Memorial de l’Exili, qui gestionarà les visites guiades als espais interiors dels búnquers. Les zones exteriors dels búnquers estan obertes a tothom i la ruta està senyalitzada amb elements verticals de color groc i verd. També, a les entrades dels búnquers, s’han instal·lat uns faristols amb el nom de l’element i un codi QR per a poder aprofundir en la història i en el passat d’aquests espais de defensa militar i de La Jonquera.


Neix una xarxa europea d'infraestructures de recerca de biotecnologia industrial - Facultat de Biociències - UAB Barcelona\nNeix una xarxa europea d'infraestructures de recerca de biotecnologia industrial\nPlanta pilot de fermentació de la UAB.\nSetze universitats i centres d'investigació europeus, entre elles la UAB, obriran l'accés a les seves instal·lacions al personal investigador i a empreses del camp de la biotecnologia industrial, en el marc del projecte europeu IBISBA 1.0 (Industrial Biotechnology Innovation and Synthetic Biology Accelerator 1.0).\nEl projecte, que durarà quatre anys i tindrà un pressupost de cinc milions d'euros, vol que es desenvolupin projectes innovadors que augmentin l'eficiència, competitivitat i sostenibilitat dels processos bioproductius i, alhora, promoure la transició cap a la bioeconomia.\n"La biotecnologia és una oportunitat única per substituir processos químics per altres més sostenibles basats en l'ús de matèries primeres renovables. L'ús de la ciència i l'enginyeria permeten desenvolupar processos industrials per impulsar una química més verda, tant en l'obtenció de productes químics com biocombustibles", explica Joan Albiol, professor i investigador del Departament d'Enginyeria Química, Biològica i Ambiental de la UAB. "Europa és líder en aquest camp, però per promoure la transició cap a la bioeconomia, necessitem produir bioprocessos més innovadors i per aconseguir-ho, la biotecnologia industrial ha d'estar recolzada per una infraestructura de recerca organitzada que ofereixi serveis de recerca transnacional", afirma Albiol.\nL'IBISBA 1.0 integra infraestructures i laboratoris d'institucions punteres en biotecnologia de França, Bèlgica, Alemanya, Finlàndia, Espanya, Itàlia, Grècia, el Regne Unit i els Països Baixos. Totes elles posen a l'abast les seves instal·lacions per promoure la recerca i la innovació en el desenvolupament de bioprocessos, oferint tecnologies i equipaments d'avantguarda que cobreixen una gran varietat d'operacions i disciplines experimentals. La UAB aportarà la Planta Pilot de Fermentació i diferents laboratoris del Departament d'Enginyeria Química Biològica i Ambiental.\nA través del llançament de cinc convocatòries, l'IBISBA 1.0 obrirà l'accés a aquestes instal·lacions de forma gratuïta. S'estima que, al llarg del projecte, al voltant d'un centenar d'investigadors es beneficiaran de les infraestructures d'aquests centres punters.\nUn dels grans objectius del projecte és millorar també els processos d'R+D de les empreses i fer que la biotecnologia sigui més atractiva i menys costosa per al sector manufacturer. Per això, l'IBISBA 1.0 pretén facilitar també l'accés de la indústria a la seva oferta integrada d'instal·lacions d'última generació. Amb l'única restricció que no es podran oferir serveis a empreses del mateix país. En aquesta activitat hi tindrà un paper rellevant el Parc de Recerca UAB, que serà l'encarregat de dinamitzar la transferència de coneixement entre el personal investigador i la indústria.\nMillorar els bioprocessos\nPer tal de poder oferir un servei integrat, bona part de l'activitat del projecte es dedicarà a posar a punt metodologies que siguin reproduïbles a qualsevol dels laboratoris de la xarxa, amb un nivell de qualitat equivalent. A més a més, es portarà a terme el que s'anomena cicle DBTL (Design-Build-Test-Learn) en la biologia sintètica, que permet l'autoaprenentatge de nous coneixements per incorporar-los en els següents dissenys. És a dir, es prendrà un procés com a model i se seguiran totes les etapes del cicle a diferents laboratoris de l'IBISBA.\nD'aquesta manera, uns laboratoris dissenyaran les modificacions genètiques, uns altres construiran les soques productores, uns altres les faran servir per produir el producte i, finalment, les dades seran analitzades amb la intenció d'optimitzar el procés i repetir el cicle de manera millorada. “Donada l'alta tecnologia i automatització implicades, així com la distribució de processos a diferents laboratoris europeus, aquesta tasca es presenta com tot un repte, però permetrà assegurar que el servei ofert a la indústria, per qualsevol dels laboratoris, es troba dins dels més alts nivells de qualitat de la Unió Europea”, destaca Joan Albiol.\nEls productes que poden desenvolupar-se per mitjà de la biotecnologia industrial són molt variats. Per exemple, permet crear processos a partir de matèries primeres renovables d'origen vegetal en substitució d'altres basades en el petroli i els seus derivats, tant per obtenir biocombustibles com productes químics. Altres àmbits d'aplicació són els conservants, els additius en l'alimentació i els productes farmacèutics d'ús massiu, com els antibiòtics.\nAlguns casos d'èxit que ja s'han fet a les infraestructures de l'IBISBA són el desenvolupament d'una tecnologia enzimàtica més eficient i sostenible per a la biodegradació de plàstics, el disseny d'una ruta metabòlica més òptima per a obtenir la molècula DHB (important per a la indústria d'alimentació animal), l'optimització d'un procés industrial per produir amoebae (un biocida natural capaç d'eliminar el risc de legionel·la present en els biofilms), el desenvolupament de processos enzimàtics en medis no aquosos, la producció d'enzims recombinants coneguts com a ‘lipases' (presents en alguns productes de neteja), o el desenvolupament d'un llevat capaç d'utilitzar el CO2 per produir diferents molècules d'alt valor en la indústria química.\nA més de la Universitat Autònoma de Barcelona, formen part del projecte IBISBA 1.0 el Centre d’Investigacions Biològiques (CIB) i el Centre Nacional de Biotecnologia (CNB) del Consejo Superior de Investigacions Científicas (CSIC); l'Institut National de Recerca Agronòmica (INRA), l'Institut Nacional de Ciències Aplicades de Toulouse (INSA), la Universitat de Nantes i el Comissariat d'Energia Atòmica i Energies Alternatives (CEA) i l'INRA Transfert S.A, de França; l’Institut Flamenc d'Investigació Tecnològica (VITO), de Bèlgica; Fraunhofer-Gesellschaft i les empreses Knime.Com i Lifeglimmer, d’Alemanya; el Centre d'Investigació Tècnica de Finlàndia (VTT), el Consell Nacional de la Recerca (CNR), d’Itàlia; la Universitat Tècnica Nacional d'Atenes, de Grècia; la Universitat de Manchester, del Regne Unit, i la Universitat de Wageningen, dels Països Baixos.


Tres victòries i derrota del Juvenil al futbol sala formatiu\nEl Cadet i l’Aleví necessiten sumar només un punt per proclamar-se campions de Lliga\nEl FC Barcelona Juvenil va començar el partit dominant el joc i disposant de les primeres aproximacions sobre la porteria contrària. Però els colomencs a la sortida d’un córner es van avançar al marcador. Ràpidament, en un ràpid contraatac els blaugranes van posar les taules a l’electrònic. Quan semblava que els barcelonistes podrien imposar el seu joc habitual els locals van fer el 2 a 1. I en una altra jugada a pilota parada van tornar a marcar per deixar el 3 a 1. Però el pitjor encara havia d’arribar, perquè els colomencs van marcar dos gols més abans de la mitja part. En els minuts finals de la primera meitat, els nois de Martí Graells van marcar un gol que va permetre retallar les diferències.\nEls blaugranes van sortir disposats a eixugar la diferència a la segona meitat, però ràpidament es va veure que no era el dia dels barcelonistes, ja que van errar diverses ocasions per reduir la el marcador i en un altre desajust defensiu el Catgas va posar el 6 a 2, que encara els va donar més confiança. Sobre l’equador de la segona meitat els barcelonistes van anotar el 6-3, que donava certa esperança per a la remuntada, però el resultat no es va tornar a moure més i el Barça va perdre el segon partit de la temporada.\nCadet: Club Gràcia FS 1 – FC Barcelona 6\nEls blaugranes van visitar una de les pistes més complicades de la competició, on molts equips s’hi han deixat punts. Els graciencs van plantejar una defensa a mitja pista i no era fàcil de trobar forats per on poder incidir a la porteria contrària. Malgrat aquestes dificultats, els blaugranes es van avançar amb una jugada d’estratègia. Però quan quedaven cinc minuts per al descans, els locals van empatar el partit. Els culers no van defallir i en l’últim minut de la primera meitat Roger en una jugada personal i amb un doble penal, van col·locar el marcador en el 1-3.\nA la represa el domini va continuar sent blaugrana i Alejandro va marcar el quart en un ràpid contraatac. El partit va seguir amb la mateixa tònica i Roger va fer dos gols quan només quedaven cinc minuts abans d’acabar el segon període, amb el qual va acabar el partit. Els blaugranes només necessiten un punt més per proclamar-se campions de Lliga.\nEl matx va significar l’enfrontament entre els dos primers classificats de la competició, empatats tots dos a 61 punts i sense conèixer la derrota en el que ha transcorregut de temporada. A més, en el partit d’anada el resultat va ser un empat a dos.\nAmb aquestes premisses es va viure el duel entre els dos equips a la Ciutat Esportiva i el matx no va decebre ningú. Als 34 segons, Víctor Cecilia es va treure un xut potent per tot l’escaire que va avançar els blaugranes. Al minut 14, va ser Otto qui en un u contra u va tornar a avançar el seu equip. Però en una errada defensiva culer, els visitants van aprofitar per reduir les diferències i quan només quedaven 14 segons per arribar als vestidors, un doble penal en contra del Barça va provocar l’empat al marcador.\nEn els segons 20 minuts del matx, les oportunitats es van anar succeint per totes dues bandes però els porters dels dos equips van aturar tot el que els arribava fins que quan només quedaven dos minuts, Otto va fer una gran jugada personal i d’un fort xut creuat va fer el 3-2 que semblava definitiu. Els rivals no es van arronsar i després de diversos xuts ben resolts per la defensa blaugrana, Gilles Vidal va fer l’empat a tres. El FC Barcelona ho va tornar a provar i Otto a falta de 25 segons va completar el seu hat-trick, que va donar la victòria als de Xesco Cugat en un emocionant partit.\nAleví: FC Barcelona 6 – Sant Joan de Vilassar FS 1\nEl matx es va posar de cara ben aviat per als interessos blaugrana quan a la sortida d’un córner Roger va inaugurar el marcador amb un xut per l’escaire. Els del Maresme van retallar les diferències al minut dos aprofitant una badada culer. El Barça va tornar a agafar el domini del joc i al minut 5, Eudald va fer pujar el segon gol al marcador. El control seguia sent blaugrana i Roger mitjançant un xut exterior i una jugada de pissarra en una falta indirecta va donar més avantatge al seu equip en dos minuts força bons. I abans d’arribar al descans Dani va fer el cinquè.\nLa dinàmica de la segona part va continuar de la mateixa manera. El control de pilota era culer i les ocasions de gol també, però els dos no van arribar amb la mateixa intensitat que al primer període. A sis minuts del final, Dani va fer el definitiu 6-1, amb el qual va acabar el matx, i deixa l’equip a només un punt per proclamar-se campió de Lliga quan queden només quatre jornades per acabar després que en les 22 jornades disputades fins ara, els blaugranes hagin sumat tots els punts possibles.


Citen com a investigat Roger Español, que va perdre un ull en les càrregues de la policia espanyola l'1-O La República\nCiten com a investigat Roger Español, que va perdre un ull en les càrregues de la policia espanyola l’1-O\nEl magistrat del Jutjat d’Instrucció número 7 de Barcelona ha decidit investigar 13 agents de la policia espanyola per la seva participació en les càrregues de l’1-O a l’escola Ramon […]\nRoger Español, amb l'ull esquerra amputat per una pilota de goma de la policia espanyola l'1-O/ Pol Solà\nEl magistrat del Jutjat d’Instrucció número 7 de Barcelona ha decidit investigar 13 agents de la policia espanyola per la seva participació en les càrregues de l’1-O a l’escola Ramon Llull de la capital catalana, on Roger Español va perdre un ull per l’impacte d’una bola de goma policial.\nSegons ha avançat el digital ‘Vozpópuli’ i ha confirmat l’Ajuntament de Barcelona, que és acusació popular en la causa, el jutge, basant-se en informes policials, testimonis, desenes de fotos i hores de gravacions videogràfiques, relata que, un cop requisades les urnes i les paperetes d’aquest col·legi de l’Eixample, “es van produir diversos trets de pilotes de goma, 17 en total, segons l’informe policial aportat”. En aquell moment, la multitud impedia que els furgons policials abandonessin el lloc. Un d’aquests trets “colpeja directament a la cara de Roger Español, el qual cau a terra”. “No pot veure a les imatges el número identificatiu de l’agent que efectua el tret”, aclareix la interlocutòria.\nNo obstant això, el jutge accepta la petició de la fiscalia de citar Roger Español com a afectat, però també com a investigat, ja que s’observa en els enregistraments com “escomet en més d’una ocasió als agents i, en concret, en un moment determinat abans de patir les seves greus lesions llança una tanca metàl·lica a un agent i també colpeja amb el peu una d’aquestes tanques, que xoca per darrera amb un agent”.\n“El nombre de persones allà congregades va ser realment elevat i pot arribar a un nombre superior al de mil persones”, adverteix el jutge, que va rebre fins a 33 denúncies de votants, incloent la del director del col·legi, que reclamava pels danys ocasionats a l’edifici valorats en 4.344 euros. Per la seva banda, la policia va al·legar lesions (cal veure la gravetat) de cinc membres de les forces de seguretat.\nSegons el relat de fets que recull l’escrit judicial, quan els furgons policials es van presentar al lloc, es van trobar amb una multitud que col·lapsava carrer. A partir d’aquí, van procedir a empènyer als congregats. Alguns van caure a terra per “les empentes i les estrebades dels agents”.\nLes forces de seguretat van haver de trencar l’entrada per accedir a l’edifici on amb prou feines es van produir aldarulls, excepte un agent que “sembla donar un cop de peu a una persona”. Un cop requisades les urnes, els set furgons policials van tractar d’abandonar el lloc, però es van topar amb l’oposició de la gent. S’aprecia en els vídeos que hi havia persones que es tiraven a terra davant els vehicles per evitar la seva circulació, cosa que va fer que la policia baixés per retirar-los.\nAquesta situació de col·lapse es va estendre mitja hora i va comptar amb l’intent de mediació dels bombers, que demanaven als policies que no s’usés la violència i als concentrats que deposessin la seva actitud. El jutge defensa que la policia té el monopoli de l’ús de la força i que només serà objecte de càstig penal quan sigui clarament desproporcionada, però afegeix que “en aquest cas hi ha actuacions concretes que no tenen aquesta proporcionalitat”.\nEl tinent d’alcaldia de Barcelona Jaume Asens ha reiterat la petició a la fiscalia i el govern espanyol que col·laborin més en la investigació, ja que l’actuació policial no va ser puntual, sinó planificada i ordenada per comandaments. Segons ell, hi haurien d’haver un centenar d’agents investigats, i espera que Español sigui exonerat ben aviat.


El districte de Sarrià-Sant Gervasi obre la nova àrea de gossos als Jardins de Piscines i Esports : Servei de Premsa\nEs tracta d’un espai tancat de més de 1.100 m2 específic per a l’esbarjo de gossos amb jocs d’agilitat, un abeurador per als gossos i un espai d’estada per als propietaris\nLa posada en marxa de l’àrea d’esbarjo va acompanyada d’una campanya amb informadors per donar a conèixer el nou espai i promoure la tinença responsable d’animals\nEs prohibeix l’entrada de gossos al Turó Park i s’insta a la col·laboració i el civisme de tots els usuaris per tal que la nova vegetació pugui consolidar-se i créixer de manera que la recuperació del parc sigui efectiva\nEl districte de Sarrià-Sant Gervasi obre avui la nova àrea de gossos als Jardins de Piscines i Esports, en el xamfrà dels carrers de Ganduxer i Bori i Fontestà. Es tracta d’un espai tancat de més de 1.100 m2 dissenyat de manera específica per a l’esbarjo de gossos amb jocs d’agilitat, un abeurador per als gossos i un espai d’estada per als propietaris. Aquest nou espai afavorirà la bona convivència entre gossos, propietaris i el veïnat del barri.\nA més d’aquesta nova àrea, els propietaris de gossos disposen de dues àrees més a la zona: la del Turó Park que s’accedeix pel carrer Francesc Pérez Cabrero i la de plaça Wagner.\nA partir de l’obertura de l’àrea d’esbarjo de Piscines i Esports es prohibeix l’entrada de gossos al Turó Park i s’insta a la col·laboració i el civisme de tots els usuaris per tal que la nova vegetació pugui consolidar-se i créixer de manera que la recuperació del parc sigui efectiva. El Turó Park és un jardí històric de Barcelona, de gran riquesa paisatgística i valor artístic que està en procés de remodelació, especialment per reforçar el caràcter verd del parc i recuperar-ne l’important estrat arbori que va tenir en el seu dia. En els darrers anys havia patit un cert deteriorament, en part per la presència de nombrosos animals de companyia, i ara, amb la prohibició de l’entrada de gossos i la seva reubicació a l’àrea de Piscines i Esports, es recupera un espai emblemàtic de la ciutat pel seu ús veïnal.\nLa posada en marxa de l’àrea d’esbarjo va acompanyada d’una campanya de comunicació amb informadors que explicaran al veïnat el nou espai i per promoure la tinença responsable d’animals.\nL’Ajuntament de Barcelona està realitzant, des del 2016, les diferents actuacions als deu districtes de la ciutat per dotar-los de les grans àrees d’esbarjo. El districte de Nou Barris ja té en servei la seva gran àrea a l’avinguda Meridiana i s’està redactant el projectes de l’àrea de Virrei Amat. Les àrees de la plaça Letamendi (Eixample), dels Jardins Bacardí (Les Corts) i de Ciutat de Asunción (Sant Andreu), ja estan obertes.\nActualment es troben en obres: Parc de la Barceloneta (Ciutat Vella), avinguda Mistral (Eixample), Coll i Alentorn (Horta-Guinardó), el Parc de Sant Martí (Sant Martí) i estan en diferents fases de projecte les àrees de Priorat (Sants-Montjuic), plaça Alfons Comín (Gràcia) i la del Parc Estació del Nord (Eixample).\nEs pot consultar les àrees d’esbarjo per a gossos de la ciutat en el següent enllaç: http://ajuntament.barcelona.cat/benestaranimal/ca/arees-desbarjo-gossos


dijous, 20 de març de 2014 14:02\nFoto de la zona agrícola de Gavà. Autor: Xavi Cabo\nAquest dijous a les 17 hores i 57 minuts, hora oficial, entrem en la nova estació que durarà 92 dies i 18 hores fins al 21 de juny, en què entrarem a l'estiu\nAquest dijous donem la benvinguda a la primavera astronòmica, una nova estació que s’allargarà fins el 21 de juny. Durant l'equinocci els dies començaran a ser més llargs que les nits, a raó d'uns 3 minuts al dia, i l amatinada de diumenge 30 de març haurem de canviar l’hora avançant els rellotges de les 2 a les 3 hores.\nL'objectiu d'aquesta modificació en els rellotges, que Espanya porta aplicant des de 1974, no és un altre que el d'estalviar energia. La mesura, que duen a terme 70 països en tot el planeta, té com a fi última el de reduir el consum global, fent coincidir el començament de la jornada laboral amb les hores de llum.\nAl llarg de la primavera tindrem dos eclipsis, un de sol i un altre de lluna. El primer tindrà lloc el 15 d'abril i serà lunar i es veurà a Austràlia i al sud de Groenlàndia. El segon eclipsi serà anular de solar, el 29 d'abril, i serà complicat de veure perquè només es veurà a l'est d'Oceania i a l'Antàrtida. Un eclipsi anular de sol és quan la lluna no el pot tapar del tot, i es veu un anell de sol a l'entorn de la lluna.\nLa pluja d'estrelles més important de la primavera serà la de les Eta Aquàrides. El màxim es preveu al voltant del 5 de maig.\nDarrera actualització de dijous, 20 de març de 2014 14:08


40 anys pujant a peu a Montserrat amb La Salle\nInici > 40 anys pujant a peu a Montserrat amb La Salle\nPer Catalunya Religió. Dc, 03/05/2017\n(Glòria Barrete –CR) Hi ha qui sent emoció en travessar un dels ponts que va de Barcelona a Monistrol i veure la silueta de la muntanya de Montserrat, altres s'encomanen a la Mare de Déu quan juga el Barça i molts més pugen sovint per fer excursions, realitzar una promesa o fer turisme. Fa quaranta anys que La Salle Catalunya  fa la tradicional pujada a peu a Montserrat, la Papam que anomenen, van començar pujant set persones i aquest dissabte  6 de maig ho repetiran unes mil sis-centes.\nL'origen d'aquestes pujades a Montserrat amb La Salle Catalunya el trobem a l'escola de La Salle Congrés de Barcelona. El germà Carles Giol i un grup de joves es van posar d'acord i van ser els primers en organitzar la pujada. "Joves del moment com l'Antonio, la Mari, en Jaume, el David, la Pepi, l'Agustí", recorda el germà Javi Núñez, responsable de Pastoral de La Salle Catalunya, "al principi era un tema dins dels grups, animant no només el que era pujar a la muntanya sinó fer-ho ja amb aquest motiu de fe i de pelegrinatge".\nI és que caminar i pujar a Montserrat és l'excusa. Alguns sortiran dijous des de Mollerussa, altres començaran des de Manresa, Collbató, Gallifa, La Llacuna, Hostalets o Monistrol, però tots amb l'objectiu d'arribar a la plaça "i compartir la pregària davant la Mare de Déu de Montserrat". El treball de Pastoral a La Salle gira entorn a tres valors, la fe, la fraternitat i el servei. Valors que sovint acompanyen cadascuna de les trobades més importants de l'any com la Pasqua Jove, La Clau o la Montserrat a Peu.\nA la Papam es troben tots tres valors representats. "Pugem a veure i pregar a la Mare de Déu, ho fem junts en clau de fraternitat, i ens ajudem els uns als altres en clau de servei". Aquest darrer valor, el del servei, està clarament representat en els cent cinquanta voluntaris que vetllen perquè tot rutlli bé, "en cruïlles, en l'organització, o en el cap i cua de les marxes".\nUn pelegrinatge solidari\nEnguany que es compleixen quaranta anys de les pujades a peu a Montserrat de La Salle, s'han organitzat diferents activitats per al dissabte a Montserrat. De 12 a 13 hores es faran tallers lúdics; a la tarda de 14:30 a 15h serà el torn de la cultura popular catalana amb els gegants i els capgrossos i l'animació del grup musical 70xSet; per acabar, tindrà lloc la pregària a la basílica.\nEls organitzadors de la Papam també han volgut que el pelegrinatge sigui solidari. Si hi ha algun benefici el destinaran a la Fundació Comtal  i a la Fundació Proide , i per altra banda han col·laborat amb dues fundacions més, la Fundación Crisálida  que els prepararan les coques del berenar, i la Fundació ARED que els ha realitzat les bufandes.\nUna activitat en un indret que ha estat durant anys inspiració de poetes i artistes que van des de l'erudit alemany Guillermo de Humboldt, fins als catalans Jacint Verdaguer, Joan Maragall o Antoni Gaudí. Un indret que per a Javi Núñez "evoca a la creació de Déu" i que pot ajudar als joves a contactar amb la seva interioritat. "Potser alguns durant la nit, potser d'altres ja de dia, veient el paisatge, pujar a peu pot ajudar a apropar Déu als joves".\nURL d'origen: https://www.catalunyareligio.cat/ca/40-anys-pujant-peu-montserrat-salle


L’ACM celebra els 40 anys reivindicant el paper central del municipalisme català en el futur del país - Alcaldes\nInici NOTÍCIES L’ACM celebra els 40 anys reivindicant el paper central del municipalisme català...\nL’ACM celebra els 40 anys reivindicant el paper central del municipalisme català en el futur del país\nDurant l’acte de commemoració s’han lliurat els primers Premis ACM a les millors iniciatives locals\nLluís Soler: “El municipalisme català ha d’aprofitar la reactivació socioeconòmica per passar, definitivament, de ser l’altaveu de la ciutadania, a esdevenir els codecisors de les polítiques públiques”\nL’Associació Catalana de Municipis (ACM) ha celebrat aquest dissabte al matí a Vic l’acte de commemoració dels 40 anys d’història de l’entitat municipalista. L’Auditori Marià Vila d’Abadal ha reunit més de 150 representants del món local en un acte que servia per fer un reconeixement no només a la trajectòria de l’entitat municipalista, nascuda a Vic el 1981, sinó també al paper del municipalisme català i dels seus representants en el progrés i millora del país en les darreres quatre dècades.\nEl president de l’ACM i alcalde de Deltebre, Lluís Soler, ha agraït la tasca realitzada per tots els alcaldes i alcaldesses i electes locals en aquests 40 anys i ha reconegut el paper dels expresidents i expresidentes i personal de l’entitat municipalista que ha estat “la història d’un èxit col·lectiu”. També ha aprofitat l’ocasió per reivindicar el paper del municipalisme català com a actor central en l’àmbit institucional del país: “El municipalisme català és adult, és capaç de fer front a les demandes i anhels de la ciutadania en el seu dia a dia i ajudar en els moments més difícils, com hem demostrat en aquesta crisi sanitària, com tantes altres”.\nSoler també ha demanat bilateralitat amb les institucions polítiques catalanes i ser l’aliat estratègic per codecidir en la presa de decisions de tot allò que afecti al món local i ajudi a millorar la qualitat de vida dels ciutadans: “És als Ajuntaments on la gent se’ns adreça reclamant respostes, és al carrer on les veïnes i veïns ens interpel·len, i som els servidors públics locals, no l’última peça de la cadena del govern i els recursos públics, sinó que al contrari, som la referència de la gent a qualsevol racó del país”. Soler també ha destacat que les dues grans prioritats del municipalisme català a curt termini són la recuperació econòmica i social del país després de la pandèmia amb l’arribada dels fons europeus, i augmentar les eines per seguir donant el millor suport als ens locals amb noves oficines d’assessorament en matèria d’hisenda i contractació pública i l’impuls territorial a través de la nova Fundació Municipalista, entre d’altres.\nLa presidenta del Parlament de Catalunya, Laura Borràs, ha participat a la cloenda de l’acte i ha manifestat que “és un goig veure que teniu un projecte de futur per a tots els municipis i, per tant, per a tot el país”. I ha afegit que “sou més forts quan aneu units, feu una feina de formació que és molt important i sembla que us estimeu molt i doneu una imatge molt feliç i tant de bo la imatge que donem de país pugui ser la imatge que dona l’Associació Catalana de Municipis”.\nTambé hi ha intervingut l’alcaldessa de Vic, Anna Erra, que ha destacat el fet que l’ACM va néixer a Vic i la voluntat de servei dels representants locals i dels expresidents de l’entitat. I ha destacat que l’entitat té com a lema que cada municipi té un vot i hi té el mateix pes, i que sempre està al costat dels ajuntaments: “Sabem que tenim una entitat al costat, que ens ajuda, ens forma i al llarg de 40 anys ha crescut i s’ha consolidat aquest projecte”.\nEn l’àmbit d’acció climàtica, s’han reconegut dos projectes. En concret, ‘Sostenibilitat alimentària’ del Consell Comarcal del Vallès Occidental i ‘GarrotxaDomus’, presentat per l’Ajuntament d’Olot. El primer, és una proposta per reduir el malbaratament alimentari i fomentar una dieta equilibrada i saludable a la ciutadania, especialment entre les famílies en situació de vulnerabilitat. El segon, té com a objectiu impulsar l’eficiència energètica i les energies renovables als habitatges d’Olot.\nEn l’àmbit d’atenció social, el guardó ha estat per al projecte ‘Servei Especialitzat d’Atenció a les Persones’, del Consell Comarcal del Baix Llobregat. Es tracta d’un servei dirigit a detectar, valorar i intervenir en situacions de maltractament a les persones grans o en situació de vulnerabilitat per millorar la seva qualitat de vida.\nEn l’àmbit de desenvolupament econòmic, s’ha premiat la iniciativa ‘Càlcul del valor social integrat (VSI) de les entitats i empreses de l’economia social del Prat de Llobregat’, presentat per l’Ajuntament del Prat de Llobregat. L’objectiu és conèixer el valor que les empreses del municipi aporten al poble i treballar per enfortir el seu compromís amb l’economia social i solidària.\nEn l’àmbit de la governança, s’ha reconegut el projecte ‘Fem realitat l’Àgora digital de Mollerussa. Programa (RE)activem Mollerussa’, presentat per l’Ajuntament de Mollerussa. Aquest projecte proposa la creació d’un nou model de relació entre entitats, comerços, ciutadania i ajuntaments perquè estiguin connectats mitjançant una plataforma digital que fomenta la participació ciutadana.\nFinalment, en l’àmbit de la cultura, el guardó ha estat per ‘Passaport cultural’, una iniciativa de l’Ajuntament de Palau-Solità i Plegamans. El projecte té com a objectiu crear un escenari amb perspectiva comunitària que faciliti la proximitat, l’interès i la motivació dels joves cap a la cultura.\nA primera hora del matí l’ACM també ha celebrat la XXIV Assemblea general ordinària, que ha fet un balanç del darrer any a nivell intern i municipalista. El president de l’ACM i alcalde de Deltebre, Lluís Soler, ha posat de manifest que la voluntat de servei de l’entitat municipalista per donar eines i instruments als ens locals perquè puguin donar un bon servei a la ciutadania i ajudar els pobles i ciutats a sortir de la pandèmia. I ha posat èmfasi en la voluntat de l’ACM de seguir formant, ajudant i promovent nous serveis per potenciar el municipalisme català i la seva força, perquè “creure en el món local és creure en la gent. Donar força al municipalisme és servir més i millor a les veïnes i veïns d’aquest racó del món anomenat Catalunya”.\nA l’acte hi ha participat la Consellera de la Presidència, Laura Vilagrà, que en el seu discurs ha agraït la feina i dedicació de l’ACM destacant que “els ajuntaments, el món local, sou un pilar fonamental de la nostra societat. I és en bona part gràcies a vosaltres que tenim l’estat de benestar que tenim. En temps de pandèmia ho heu tornat a demostrar sobradament”. I Vilagrà ha destacat que des del Govern estan treballant intensament “per abordar la situació postpandèmia i afrontar la reparació i la recuperació econòmica i social” i que “volem que totes les polítiques s’impregnin de les necessitats dels municipis”.\nLa consellera Vilagrà s’ha posat a la disposició de l’ACM i del món local. “Som un Govern municipalista amb una forta sensibilitat republicana. I ho volem demostrar donant-vos el suport que necessiteu justament quan més el necessiteu”. La consellera també ha ressaltat que des del Govern aposten “per una Nova Governança: canvi estratègic en l’enfocament de les relacions entre el món local i la Generalitat”. Entre altres coses, ha destacat que es treballa per posar en marxa el Consell de Governs Locals, “una eina que considerem de gran importància”, ha argumentat la consellera.\nEl Vicepresident de la Generalitat i Conseller de Polítiques Digitals i Territori, Jordi Puigneró, ha assegurat que “el camí iniciat fa 40 anys per constituir una entitat municipalista que integrés tot el territori s’ha assolit amb èxit”. A més, ha volgut destacar el paper de les institucions municipals en la lluita contra la Covid19: “Persones al servei de persones. Al cap i a la fi, aquesta és la gran missió del servei públic i de tots aquells que ens hi dediquem”. Puigneró també ha defensat que les prioritats dels ajuntaments estan evolucionant i que “avui els vectors que emergeixen sobre els tradicionals en el món local són aquells que representen el món digital i la lluita contra el canvi climàtic”. “I aquests”, ha afegit, “des del govern els afrontem d’una triple perspectiva: sostenibilitat, governança multinivell i digitalització”.\nAl llarg de quatre dècades ha tingut 11 presidents: Ramon Montanyà (1981-1983), Arcadi Calzada (1983-1985), Josep Azuara (1985-1987), Juli Sanclimens (1987-1995), Pere Macias (1995-1996), Josep Grau (1996-1999), Pilar Blasco (1999-2001), Joan Maria Roig (2001-2007), Salvador Esteve (2007-2011), Miquel Buch (2011-2018), David Saldoni (2018-2019) i actualment Lluís Soler (des de 2019).\nLa trajectòria de l’ACM ha fet que, de néixer com a una simple associació de defensa dels interessos dels municipis, hagi passat a liderar la representació municipalista de Catalunya i s’hagi convertit en un autèntic organisme prestador de serveis als ens locals. Avui en dia, ofereix serveis de formació als electes locals i treballadors de l’administració local; assessoria i consultoria en qüestions jurídiques locals; representació i defensa dels interessos del municipalisme en organismes externs i institucions polítiques; i facilita que els ens locals puguin adquirir i contractar productes i serveis amb estalvi econòmic i procedimental a través de la Central de Compres.\nArticle anterior“Volem fer polítiques de proximitat amb el jovent perquè s’involucrin més al poble”\nArticle següentLa Seu reviu al carrer la Fira de Formatges Artesans del Pirineu


La Fundació Francisco Franco recorre l'exhumació del dictador - À Punt\nLa Fundació Francisco Franco recorre l'exhumació del dictador\nDemanen que se suspenga perquè el govern espanyol no l'utilitze de reclam electoral.\n19 de març 2019 - 21:21\nLa Fundació Nacional Francisco Franco ha presentat un recurs en el Tribunal Suprem contra l'orde d'exhumació del dictador acordada pel Consell de Ministres del 15 de febrer. Demanen suspendre-la cautelarment perquè el govern espanyol no puga utilitzar-la com a reclam davant les eleccions generals del 28 d'abril.\nEn el recurs administratiu, la procuradora Lucía Sánchez Nieto ha argumentat que es tracta d'un acord alié al procediment inicialment previst per l’executiu i que permetia a la família decidir el lloc on s’inhumaran les restes de Franco. A més, ha manifestat que ara el govern espanyol dona un nou termini a la família perquè trie una nova ubicació per les “presses” que tenen davant la proximitat dels comicis generals.\nEl recurs de la Fundació també argumenta que no existeix interés general sinó "partidista" en l'exhumació amb caràcter urgent de Franco atés que porta 44 anys soterrat en el Valle de los Caídos, sense que cap govern anterior haja donat cap pas per a traure’l del monument de l'Escorial.


Notícies :: Notícies xct :: Canvi climàtic i custòdia: proves pilot en marxa!\nCanvi climàtic i custòdia: proves pilot en marxa!\nDijous 8\tFebrer 2018 - 17:04\nEls projectes seleccionats rebran assessorament per incorporar mesures d’adaptació al canvi climàtic en els seus plans de gestió.\nLa Xarxa de Custòdia del Territori (XCT) i el Foro de Redes y Entidades de Custodia del Territorio (FRECT) desenvolupen conjuntament el projecte “Adaptació al Canvi Climàtic en Projectes de Custòdia del Territori”, gràcies al suport de la Fundación Biodiversidad del Ministerio de Agricultura y Pesca, Alimentación y Medio Ambiente. L’objectiu global del projecte és fomentar la incorporació de mesures d’adaptació al canvi climàtic en els projectes de custòdia, tot proporcionant material informatiu, suport econòmic i assessorament tècnic a les entitats de custòdia.\nUna de les accions previstes en aquest projecte és l’elaboració de la “Guia pràctica sobre com planificar els projectes de custòdia per adaptar-se al canvi climàtic a les regions especialment vulnerables d'Espanya”; per ara, està avançant a pas ferm i estarà disponible online, en català i castellà, a partir de juny 2018.\nActualment ens trobem en plena segona fase del projecte, durant la qual s’assessoren entitats de custòdia en la incorporació de mesures d’adaptació al canvi climàtic als seus plans de gestió. A més, quatre projectes rebran també suport econòmic, que els permetrà focalitzar-se en els seus plans de gestió en clau de prova pilot.\nAmb l’objectiu de detectar aquells projectes que puguin aprofitar al màxim l’oportunitat, la XCT i el FRECT van obrir una convocatòria el desembre de 2017. A la convocatòria s'hi van presentar un total de 10 projectes, dels quals en vam seleccionar 4. A la resta, els desitgem el millor i esperem tenir l’oportunitat d’assessorar-los i coneixe’ls millor al llarg dels següents mesos.\nEls 4 projectes que formen part de les proves pilot són els següents:\n- Galápago Europeo y Cambio Climático, liderat per GREFA, té lloc en diferents finques en custòdia del Parc Regional de la Cuenca Alta del Manzanares (Comunitat de Madrid).\n- Campo de Llamas, co-liderat per Comunidad del Monte Vecinal en Mano Común de Froxán i la Sociedade Histórica y Cultural Coluna Sanfins, treballa per la preservació de bruguerals humits atlàntics de zones templades d'Erica ciliaris i Erica tetralix, hàbitat prioritari 4020, del Monte Vecinal de Froxán (Lousame, Galicia).\n- La finca d’Ariant. És gestionada per la Fundació Vida Silvestre Mediterránea i situada a la Serra de Tramuntana de l’illa de Mallorca. Reuneix característiques d’alt valor ecològic, paisatgístic i cultural, tals com flora i fauna endèmica, una àrea muntanyosa i salvatge i la integració d’activitats agrícoles i forestals. http://www.fvsm.eu/ariant/\n- La finca de Llagostera de Dalt. Custodiada per Paisatges Vius, amb mesures de gestió forestal i de l'aigua (Osona, Catalunya)\nLa selecció per a les proves pilot s’ha efectuat prioritzant els projectes i entitats que:\n- Actuen en ambients de major vulnerabilitat al canvi climàtic\n- Identifiquen correctament les seves vulnerabilitats davant el canvi climàtic\n- Tinguin una projecció a llarg termini i demostrin una certa experiència i coneixement del terreny\n- Permetin obtenir una mostra de projectes geogràficament representativa a nivell estatal i corresponent a diversos àmbits d’actuació\nEls resultats de les proves pilots seran recollits a la Guia i serviran de referència per altres projectes de custòdia. Estigueu antentes a la seva publicació, prevista al juny de 2018!\nMés, sobre...: custodia del territori , canvi climàtic , adaptació , plans de gestió , fundacion biodiversidad


María Beneyto Antolí, presidenta d'Educació Sense Fronteres | Consumer\nMaría Beneyto Antolí, presidenta d’Educació Sense Fronteres\nL'educació és la principal via per al desenvolupament dels Països del Sud\nAutor: Per Mirin Rodríguez/Iñigo Marauri\nData de publicació: Dimecres, 12deJuliolde2006\nProfessora des de fa gairebé tres dècades, María Beneyto, presidenta de l’ONG Educació Sense Fronteres, coneix de primera mà la realitat dels Països del Sud i el significat del terme Educació per al Desenvolupament. Una màxima que persegueix en els nombrosos projectes en els quals participa, actualment prop de 35, i que es resumeixen a portar l’escola a les zones on no hi ha cap tipus de col·legi o on l’educació és insuficient, perquè “l’educació és la principal via per al desenvolupament dels Països del Sud”, subratlla. I per aconseguir aquest desenvolupament centren la seva labor no només a controlar la precària situació del sector educatiu, sinó a denunciar l’abisme de desigualtat enfront del principi d’igualtat d’oportunitats, la marginació de la dona, la consciència d’intercanvi desigual i en el respecte al medi ambient”.\nCom es decideix a formar part d’una ONG que se centra a l’Educació dels més necessitats?\nBàsicament perquè jo soc professora des de fa 27 anys i considero que el tema de l’educació és fonamental en tots els camps.\nQuant temps porta com a presidenta d’Educació Sense Fronteres?\nCom a presidenta porto un any, encara que pertanyo a la junta directiva des de fa vuit anys.\nQuè suposa l’educació en general per als països en vies de desenvolupament?\nL’educació és la principal via per al desenvolupament dels Països del Sud.\nCom s’aconsegueix? Què fa Educació Sense Fronteres en aquest camp concret?\nNosaltres treballem fonamentalment amb les ONG dels països on arribem. Ara mateix ens centrem a Sud-amèrica i Centreamèrica. Portem 18 anys treballant allí i el que hem fet ha estat anar coneixent a grups de persones que ja formaven part del món de l’educació. I hem avaluat si estàvem d’acord amb les seves línies de treball, fonamentalment en zones rurals o molt deprimides als voltants de les ciutats grans, tot un treball d’exploració de les contrapartes. A partir d’aquí analitzem els projectes que ens puguin presentar. Concretament, Educació Sense Fronteres se centra cada vegada més en xarxes educatives que ens permeten treballar no només en un punt aïllat sinó en diverses localitats, diversos municipis, amb la finalitat que es millori la zona.\nQuè s’entén per Educació per al Desenvolupament?\nEducació per al Desenvolupament és un concepte molt ampli que quan ho utilitzem aquí- als països desenvolupats- tractem de fer entendre que no es perdin de vista els valors que tenen a veure amb els drets humans. Quan parlem de l’educació als països del Sud, als països empobrits, estem parlant de portar l’escola que necessiten ells a les zones on hi ha cap tipus de col·legi o on l’educació és insuficient. Són dos punts de vista molt diferents. Nosaltres treballem més el que realitzem als països del sud.\nLa societat espanyola aprova aquesta assignatura?\nBé, la societat espanyola és solidària però cal mostrar-li la realitat de les coses, i aquest és un treball que tenim les ONG. En el nostre cas fem veure que treballem amb alumnes, sobretot. Cal parlar-los de temes que normalment no estan dins de les matèries reconegudes, però que convé prendre’s un temps i poder parlar-los. Per a això s’organitzen tallers diversos, de multiculturalitat, de comunicació, de convivència amb immigrants, de gènere… I tots aquests conceptes formen part del que acabem de comentar, de l’Educació per al Desenvolupament. Avui dia un dels objectius que tenim és que aquestes matèries estiguin més presents en la mesura en què la societat està en crisi i necessita una reflexió més permanent.\nQuins són els principals problemes als quals s’enfronta un adolescent als països del Sud?\nPer començar, la insuficiència en general i la precarietat. A cada país on estem les característiques són diferents, però la realitat és que molts d’ells no reben l’alimentació suficient, tenen problemes d’higiene, no tenen atenció sanitària i per descomptat no hi ha escoles. A aquests nens cal crear-los almenys aquesta infraestructura. Precisament, en els vuit Objectius del Mil·lenni els dos primers estan orientats a buscar aquestes necessitats tan bàsiques: tractar que es resolgui la gana i intentar que es resolgui aquesta falta d’escola i que rebent l’educació suficient arribin on vulguin arribar, a més uns altres: que resolgui l’assistència sanitària, que les mares i pares estiguin prou formats i els ajudin a créixer….aquestes són les principals manques, que si els governs volguessin podrien utilitzar mètodes suficients per poder aconseguir-ho. Si els governs volguessin, podrien utilitzar mètodes suficients per poder aconseguir els Objectius del Mil·lenni\nConsidera que es compliran els Objectius del Mil·lenni?\nJo crec que d’aquí al 2015 no s’aconseguiran, però bé, com ha passat amb altres objectius que s’han pretès aconseguir al llarg de la història si s’aconsegueix una miqueta per cent és molt, i ja es pot considerar un èxit. Però la realitat és que es pot aconseguir amb un cop de voluntat. Si es volgués es podria fer, però no es vol.\nEn països en els quals comptar amb tres menjars és una missió gairebé impossible, com els poden convèncer que s’esforcin a millorar la seva educació?\nLa primera estratègia és la de convèncer als poders públics de la zona, i això ho fem a través de les contrapartes amb les quals treballem. En aquests països hi ha unes lleis que moltes vegades estan d’acord amb el que han de complir, però no s’atallen els problemes sense posen els mitjans, i l’estratègia fonamental és que a través d’aquestes organitzacions nosaltres ajudem a posar els mitjans perquè al seu torn aquestes organitzacions puguin començar a treballar i vagin treballant. Comptem amb que aquests grups facin una pressió social i política als seus països que ha d’anar a parar a un desenvolupament sostenible de les seves comunitats.\nDes que van començar la seva marxa, en 1988, en quants projectes han participat i a quanta gent han ajudat?\nSom una organització mitjana però amb alts i baixos podem arribar a una mitjana d’entre 30- 35 projectes. En cada projecte podem ajudar a 6.000 persones. Desgraciadament ens resulta molt difícil superar aquest tipus de projectes, no perquè no ens arriben projectes, perquè ens arriben moltíssimes sinó perquè no tenim recursos.\nD’on obtenen el seu finançament?\nPrincipalment de les subvencions públiques, encara que el nostre repte és aconseguir recursos de mitjans privats, diners amb el qual puguem explicar per contractar a més persones.\ndesenvolupament educació fronteras-ca países-ca presidenta-ca


PREBENJAMI C - Vibrant remuntada del Prebenjamí C\nL’equip entrenat per David López va aixecar el resultat en un partit molt emocionant davant del Mollerussa.\nEs va viure un partit molt igualat entre el Prebenjamí C de l’Atlètic Segre i el Mollerussa. Els locals van ser els primers en trobar porteria, però els visitants van contestar just abans del descans, per enviar el partit amb empat a la mitja part.\nA l’inici de la segona meitat el Mollerussa es va posar per davant i no va ser fins al final del partit que l’Atlètic Segre va remuntar el partit amb gols d’Ibai i Dani, que posarien el 3-2 definitiu.\nEl Prebenjamí C es situa sisè a la classificació amb un balanç d’11 victòries, 2 empats i 6 derrotes i acumula cinc jornades consecutives guanyant.\nAtlètic Segre – Julen Ramírez, Ibai Nausia (1), Souleymane Konate, Imran El Abdli, Daniel Zaragoza (2), Mohamed Taybi i Bhoye Barry ©. També van jugar Haruna Sabaly, Youssef i Ismael Said.\nMollerussa – Ferran, Mohamed Ouariddine, Amir Assaffah (2), Jaume Niubó, Yahia, Pau Sanahuja i Loutou. També van jugar Rayan i Sulayman.\nÀrbitre – Mohamed El Azaoui\nDavid López (Entrenador Prebenjamí C)\nTemporada amb moments de tot tipus, però en la que estem competint molt bé tot i ser de primer any. Aquesta segona volta l'equip ha millorat molt i esperem aconseguir millorar respecte la primera volta.\nBhoye Barry (Capità Prebenjamí C)\nMolt bon partit de l'equip, tots ens hem esforçat molt per aconseguir aquesta victòria contra el Mollerussa.\nEstem aprenent molt i hem millorat molt des del principi de temporada.


Blog de muntanya: de setembre 2003\nDescens del barranc del Torrent de la Corba, a prop de Bruguera, al Ripollès. En total són onze ràpels, alguns dels quals força interessants. El pas clau és el ràpel del "balconet", després del pas del pont de roca, amb una sortida espectacular. El barranc porta poca aigua però és suficient per remullar-nos en algunes badines. A l'aproximació i després del descens ens entretenim buscant rovellons, amb un cert èxit...\nLapenilla & Olvena\nFem el descens del barranc de Lapenilla, a prop de Graus; un descens molt tècnic, amb onze ràpels i molta aigua, malgrat que la guia diu "seco casi todo el año". Ha plogut recentment i això fa que l'aigua corri, encara que una mica enfangada.\nA la tarda, aprofitant que estem per aquestes terres, fem la ferrata del congost d'Olvena, una via sense massa complicació però que ens dóna noves perspectives del congost obert pel riu Ésera al davant del poblet d'Olvena. En total, un dia molt ben aprofitat.\nEtiquetes: barranc, ferrata


Tristesa de ramat\nActualitzada el 17-01-2022 19:14\nL’any passat, i fa dos anys, i en fa tres, recordava que tal dia com avui algun sòmines el va batejar com a Blue Monday, una bajanada que representa el dia més trist de l’any com si, en època pandèmica, estiguéssim per escollir-ne només un. Són dies, en general, tan tristos que ens acabaran fent feliços perquè val la pena dir que d’aquesta ens en sortirem.\nEl més trist del Blue Monday és que és una farsa, elogi i, sobretot, negoci de la tristesa. Veurem avui consells, de pagament, esclar, per ser més feliços, veure’ns més guapos i viure millor. No ens deixen estar ni tristos, deixin-nos en pau, facin el favor. Tot necessita llistes, fins i tot el dia més trist de l’any. No pot ser l’endemà del darrer dia de vacances, ni qualsevol tarda de diumenge... ens han de dir que és el tercer dilluns de gener.\nTots tristos de cop. Tristesa de ramat provocada per una fórmula matemàtica que assegurava que avui era el dia més depriment de tots. El 2005, l’agència de viatges Sky Travel va establir que el tercer dilluns del mes de gener és el dia més depressiu de tots. La teoria surt d’una agència de comunicació: Porter Novelli. El creador de la fórmula va ser un tal Cliff Arnall, que es va basar en creences pseudocientífiques. I tots com a xais.\nFórmula que era ([W+(D-d)]xTQ/MxNA) i tots ens vam empassar la ximpleria. Després vam saber: la W és el clima; la D són deutes; la d, el sou; la T, el temps passat des de Nadal; la Q són els fracassos d’any nou; la M, la motivació, i la NA, la necessitat d’emprendre accions.\nÉs veritat que no podem escurçar la nostra vida a la felicitat permanent: estar tristos, desesperats, adolorits també forma part de la vida. No podem ser addictes a ser feliços i, de tant en tant, és bo tenir conflictes amb un mateix. Per això, un dia com avui és un altre postureig de cartó pedra. En diuen Blue Monday i, la veritat, ni cas. Un dilluns qualsevol. Un altre dilluns qualsevol.


Antics hostals de camí ral: Hostal Cremat (Bagà)\nHostal avui desaparegut que es trobava a tocar el camí ral i ramader de Coll de Jou, que venint de Bagà anava en direcció a Urús (La Cerdanya).\nLa primera referècia ens la dona l'excursionista César August Torras l'any 1905 :\n"Hostal Cremat, en la vora dreta. Ne queden sols les runes. Fa ja mes de cent anys que es a terra. Es tradicio admesa en el pais que’l tal hostal era un cau de bandolers y que’ls vianants que s’esqueyen a passar-hi la nit eren assessinats y robats, y que llur carn era servida despres cuita en els menjars. N’hagué esment la justicia, diuen, y l’hostal fou cremat y penjats els hostalers." (1)\nAgustí Jolis també va veure les ruïnes del l'hostal, i així ho publica l'any 1950 :\n“Ruinas del hostal Cremat a la orilla derecha (afluente Fontbona)” (2), i també l'any 1965 : "1h 25 mn. (de Bagà). Runes de l'hostal Cremat. (3)\nLa Maria Saboret de Bagà es fa ressó de la llegenda de l'hostal cremat :\n"Fa molt de temps corrien els rumors que al peu del camí ral que portava a coll de Jou hi havia un hostal que acollia traginers o caminants, que tornaven o anaven a Cerdanya. Quan aquests dormien, els amos els prenien els seus paquets, de tal manera que no es trobaven mai més, de tan bé com els feien desaparèixer; però no sols la paqueteria, sinó també els seus propietaris. La qüestió és que a aquella gent se’ls veié gastant molt.Es va estendre el rumor per tots els voltants que qui peu posava en aquell hostal no en sortia ni viu, ni mort, ja que els robaven i després els llençaven al foc o bé en feien botifarres.Quan es va saber tot això diuen que gent de Bagà i de Gisclareny van cremar l’hostal. D’aquí el seu nom.Hi ha qui explica que una vegada, mentre cuinaven el porc senglar, l’hostal es va cremar i d’aquí el seu nom, i que mai havia desaparegut ningú, que tot això són falòrnies". (4)\n(1) Torras, C.A. - Pirineu Català, El Berguedà, p.313\n(2) Jolis, Agustí - Alto Bergadá y Cardener, 94\n(3) Jolis, Agustí - Alt Berguedà i Cardener, 178\n(4) Artero, Isabel - Pedraforca Màgic, p. 90. Font: Ester Cayuela i Cristina Liria, a qui els ho va explicar Maria Saboret, de Bagà.\nMapa: C.A. Torras - El Berguedà 1905\nEtiquetes de comentaris: Agustí Jolis, Bagà, Berguedà, C.A.Torras, Camí de Berga a Puigcerdà, Camí de Coll de Jou, Hostal Cremat\nHostal dels Frares (Taradell)\nL'antic hostal dels Frares ja era actiu l'any 1814. L'excursionista i fotògraf Antoni Gallardo Garriga, soci del C...\nFonda de Bou - Hotel Central (Santa Coloma de Farners)\nAntiga fonda del carrer major de Santa Coloma de Farners que anava a càrrec de Narcís Puig. Fonda de Bou Sta. Coloma de Fa...\nCercle al Bellit - Al sud del Bellit (Tagamanent), més o menys on el mapa diu que hi ha el roure del Bellit, enmig d’una codina de gres vermell es troba una mena de semicercl...


4a edició del Mercat d'Intercanvi de Llibres a la biblioteca Cardona\nA més del MIL4, la biblioteca vilanovina celebra la 8a Fira d'Intercanvi de punts de llibres, i un taller sobre com organitzar una biblioteca domèstica\nEls llibres, els documents per excel·lència que formen part del fons de qualsevol biblioteca, seran els protagonistes de les tres activitats que tindran lloc a la Biblioteca Municipal Armand Cardona Torrandell, el divendres 11 i el dissabte 12 de juny.\nLa primera de les activitats és el taller per adults Elaboració de la biblioteca domèstica que vol servir per tal que cadascú es pugui organitzar-se la seva biblioteca domestica i tenir ben localitzats els diferents documents que tots tenim a casa, Begonya Aguilera impartirà el taller que es farpa a les 18.30 hores. Aguilera, diplomada en Biblioteconomia i Documentació, mostrarà com utilitzar les eines més actuals sense deixar de banda les tècniques més tradicionals pel que fa al manteniment i conservació dels documents. Cal inscripció prèvia.\nEl dissabte 12 de juny, l'activitat a la biblioteca Armand Cardona es centrarà al matí amb la celebració de la 8a Fira d'intercanvi de punts de llibres, organitzada per l'Associació Punt i Seguit.\nA més, també es celebrarà la quarta edició del Mercat d'Intercanvi de Llibres, MIL4. L' esperit d'aquest acte és l'intercanvi. Això vol dir que els llibres i la resta de es porti al MIL són per intercanviar, compartir i reutilitzar. No són, en cap cas, documents per llençar o desfer-se'n i per tant, l'estat de conservació, contingut, etc. han de ser coherents amb aquesta finalitat.


El conjunt de Toni Carrillo va perdre per la mínima davant el RCD Espanyol B en la novena jornada del grup V de Tercer Divisió. Els blanc-i-blaus es van avançar al marcador durant la primera part però van patir en els darrers minuts de partit amb un Cerdanyola que va lluitar per l’empat.\nEls verd-i-blancs van sortir a la gespa de Fontetes amb la motivació que suposa enfrontar-se al líder de la classificació. El Cerdanyola va generar la primera ocasió de perill del partit, però l’Espanyol B no va trigar a dominar la possessió de la pilota i fer seu el control del joc. Al minut onze, Carlos Doncel va fer el primer i únic gol del partit i va certificar el domini de l’equip visitant.\nAmb l’arribada de la segona part, el guió es va mantenir igual durant els primers minuts: l’Espanyol controlava amb possessions llargues mentre el Cerdanyola patia per generar jugades a prop de l’àrea rival. Els blanc-i-blaus van seguir buscant el segon gol però el porter local, Miguel Ramos, va frustrar amb efectivitat les ocasions més perilloses. Quan restaven 15 minuts de partit, els de Carrillo van guanyar intensitat i van poder fer l’empat amb oportunitats clares on va faltar definició. “Ha sigut un partit històric”, va assegurar el tècnic del Cerdanyola al final del partit. Carrillo es va mostrar desacord amb determinades decisions arbitrals, però va celebrar la resposta de l’equip davant un rival fort. En la mateixa línia, l’entrenador de l’Espanyol B, David Gallego, va lloar l’entrega dels locals: “Tenen molt clar a què juguen i no és fàcil arribar aquí i pensar que no patiràs”. - MG\nAbans de l’inici de la lliga de Tercera Divisió, el Cerdanyola FC debutava en la XXXII edició del Torneig d’Històrics del Futbol Català, on aconseguia arribar a la final. Els verd-i-blancs, molt sòlids en defensa, van caure contra el CF Badalona. D’altra banda, a la pretemporada els cerdanyolencs van superar la primera ronda de la Copa Catalunya tot imposant-se al Lleida a la tanda de penals. A la segona ronda, la UE Cornellà, va eliminar el conjunt de Carrillo per 1 a 3. - N.Ferrer\nGairebé mil jugadors de 54 equips diferents van participar en una Cerdanyola Cup de rècord\nEls trofeus de campions de les dues categories de la Cerdanyola Cup viatjaran a València. El Vilarreal i el Levante UD es van imposar amb els seus equips d’infantil i aleví, respectivament, en la setena edició del torneig que el Cerdanyola FC organitza anualment.\nGairebé mil jugadors de 54 equips diferents van participar en una Cerdanyola Cup de rècord. Tot i les altes temperatures que van marcar el cap de setmana, el nivell dels equips de futbol base es va fer evident tant en les disputades eliminatòries, amb diverses tandes de penals, com en la presència de clubs com València, Atlético de Madrid o RCD Espanyol, entre d’altres. “Estem molt contents perquè s’ha demostrat el nivell i en les finals han coincidit equips de primera categoria”, comentava el president del Cerdanyola FC, Felipe López, al final del torneig.\nCompartint el futbol\nEl derbi valencià entre Villarreal i Levante va decidir el campió de la categoria infantil. Després d’una primera part més igualada arribant amb l’1-0 al descans, el Villarreal va sentenciar la final dominant el segon temps i signant el 3-0 definitiu. L’entrenadora dels ‘groguets’, Paula Roig, destacava la importància d’aquest tipus de competicions: “Ens permet compartir el futbol amb altres equips d’Espanya i veure el nivell dels jugadors, que gaudeixen d’aquestes experiències”. El podi de la modalitat infantil el va completar l’Osasuna, després de guanyar el tercer lloc davant el Granada.\nEl Levante va repetir en la final de la categoria aleví, on es va imposar 1-0 al Mallorca en un partit intens i on van ser decisives les intervencions dels porters. Pel que fa a la participació del Cerdanyola FC, l’equip d’infantil va arribar a vuitens de final i l’aleví va arribar a la final de la fase de plata. “És un luxe competir amb equips d’elit on hi ha els jugadors del futur”, va destacar el president del Cerdanyola.\nEl club americà Inspire Soccer de Texas va rebre el guardó Marc Badia com a representants del ‘fair play’. Aquesta esportivitat entre els equips es va fer evident durant l’entrega de trofeus. Els jugadors del Vilarreal infantil van fer el passadís en respecte al segon i tercer classificat. Quan va arribar el torn dels campions, Osasuna i Levante també van formar un passadís en honor dels guanyadors de la setena Cerdanyola Cup. - MG\nL’aleví del FC Barcelona i l’infantil del Cornellà es va imposar en l’última edició de la Cerdanyola Cup\nDe nou Cerdanyola es convertirà en l’epicentre del millor futbol base del país amb la setena edició de la Cerdanyola Cup. Enguany, la participació de l’Inspire Soccer de Texas i el B-Elite de Denver és l’inici de la internacionalització del torneig que anualment organitza el Cerdanyola Futbol Club. La competició, que tindrà lloc del 16 al 18 de juny, comptarà amb 30 equips en la categoria aleví i amb 24 en infantil. A més del Cerdanyola FC, que tindrà equips a les dues categories, destaquen clubs de fora de Catalunya com Valencia, Atlético de Madrid, Villareal, Granada, Almería, Deportivo d’A Coruña, Real Sociedad, Levante UD, Osasuna i Real Zaragoza. En l’àmbit català el torneig comptarà amb la participació d’Espanyol, Lleida, Nàstic de Tarragona i Hospitalet, entre d’altres.\nDIVENDRES COMENÇA LA COMPETICIÓ ALEVÍ\nCom a conseqüència de l’augment d’equips alevins, la competició donarà el tret de sortida la tarda de divendres en aquesta categoria. Dissabte es jugarà la fase de classificació en les dues categories i diumenge a partir de les 17 hores es disputaran les dues finals al camp de futbol de la Bòbila Pinetons.\nEN l’última edició, el vencedor en categoria aleví va ser el FC Barcelona, que es va imposar al Cornellà en una emocionant final. Els culés van desequilibrar el partit al segon temps per imposar-se 2-1 i aixecar la copa. El podi aleví el va completar el Llevant després de derrotar en el partit pel 3r i 4t lloc al CF San José de València, calcant el resultat de la final, 2-1. En categoria infantil, la copa va ser per al Cornellà. Els verds van ser millors que el seu rival, el Lleida Esportiu, però cap dels dos equips va trobar el gol i el títol es va decidir en una llarga i igualada tanda de penals. El porter del Cornellà va ser el gran heroi al parar fins a tres penals i marcar-ne un. L’última de les tres aturades va decantar la balança per al seu equip.\nLa ressaca de l’espectacular remuntada del Barça contra el PSG a la Champions encara dura. El futbol ha deixat patent que no hi ha res impossible. I, encomanant-se a l’eufòria de la gent, el Cerdanyola FC ho va tornar a demostrar diumenge a Fontetes. Contra tot pronòstic, els locals van vèncer per dos gols a zero a l’Ascó FC que, tot i ser el quart classificat de Tercera, encadena tres jornades consecutives sense tastar el gust de la victòria. En canvi, els homes de Carrillo han guanyat tres dels darrers quatre enfrontaments i s’allunyen, cada vegada més, del descens. La fita és a tocar.\nEl partit va iniciar amb domini de la possessió dels visitants, que van buscar forat entre l’ordenada defensa del Cerdanyola. Sense resultat. La primera jugada de perill, però, va arribar amb un gran contraatac dels de casa. Jota va recuperar l’esfèrica en zona de construcció i va fer un desplaçament llarg a l’esquena de la defensa, on Elhadji va provar una vaselina que va sortir fregant el pal. A la següent, no va perdonar i va firmar un gol de murri. El davanter centre del Sarda, va lluitar una pilota dividida i, aprofitant-se de l’error defensiu, va posar la cama per obrir el marcador. De fet, va ser l’estrella del partit. Abans d’acabar la primera part, va gaudir d’una nova ocasió i va fer dues centrades que gairebé acaben en gol. Fuertes va refusar un remat de cap d’Alba i, minuts després, Daisuke va enviar la pilota al pal. Els verd-i-blancs van firmar un partit molt seriós, ja que a part de generar perill, van noquejar l’Ascó. L’única ocasió clara que van tenir a la segona part va ser un gran xut d’Osado que es va estavellar contra el travesser. A l’altra porteria, el recital d’Elhadji va continuar, va fer ballar els rivals i va fer aixecar el públic. I, just quan millor jugaven els visitants, va sentenciar el partit amb un gol molt similar al primer; el dotzè en el seu compte personal a la lliga. Gran victòria per creure en el Cerdanyola. - Oriol Company


Artistes 2018 Archives – Pàgina 5 de 10 – Barnasants\nHome / Artistes 2018 (page 5)\nLILIANA HERRERO – GIRA CANCELADA\nPEDRO BURRUEZO & NUR CAMERATA + WAFIR S. GIBRIL\nDijous 15 de març centre artesà tradicionàrius (BCN) / 21.30 H / 6-12 € Cròniques El context polític i social ha portat al cantautor d’Almacelles a preparar un espectacle amb un repertori reivindicatiu i de memòria històrica. Xavier Baró treballava en un nou disc per a la primavera, però ha ...\nDijous 15 de març Harlem Jazz Club (BCN) / 20 h / 9-12 € En concert El cantautor de Mendoza fa un viatge enriquidor i transatlàntic amb poc equipatge (veu, guitarra i programacions) com un cant a la quotidianitat. Referent musical de l’escena argentina, Sebastián Garay porta més d’una dècada investigant ...\n2 de gener de 2018\tArtistes 2018 0\nDiumenge 11 de març Centre Artesà Tradicionàrius (BCN) / 19.30 H / 6-10-12 € Somia4tres Després de realitzar una gira de concerts arreu d’Europa, el grup ha gravar el debut, Somia4tres (autoeditat, 2017), folk influït pel pop i el jazz. No us confongueu, les germanes Flàvia (veu i violoncel) i Laia ...\nDiumenge 11 de març Harlem Jazz Club (BCN) / 19 h / 9-12 € Vuelo descalza En format de trio i amb una atmosfera íntima, la cantant de Ciutadella estrena el seu segon disc, anomenat Vuelo descalza (Forte Music, 2018). Quan tenia 5 anys, Nerea Anglada va cantar en públic ...\nVERDCEL: DE PLANTES, AMIGUES I AMICS\nDIUMENGE 11 DE MARÇ Auditori Barradas (l’hospitalet de llobregat) / 19 h / 15 € De plantes, amigues i amics Acompanyat per músics amics, l’alcoià VerdCel estrena en directe el seu llibre-disc De plantes, talaies i cims (i una aroma), editat per Satélite K. El treball conté 14 cançons d’autor, ...\nDiumenge 11 de març Teatre L’Atlàntida (Vic) / 18 H / 24 € Unes paraules de Maria del Mar Bonet per a la presentació d’Ultramar “Desprès de molts anys cantant i compartint música per la Mediterrània el fet que jo rebés un premi a Cuba va significar l’inici d’una cosa ...\nDISSABTE 10 DE MARÇ LUZ DE GAS (BCN) / 21 H / 12-15€ ENTRADES ANTICIPADES EXHAURIDES. Caos a mig camí El músic de Miravet presenta el seu darrer disc, Caos a mig camí (Picap, 2017), un dels 50 millors treballs de l’any, segons la crítica. Preciosisme, intimitat, emoció, intensitat i molts colors. Amb ...\nDissabte 10 de març Absenta del Raval (BCN) / 22 H / ENTRADA INVERSA Tour senza cuore Matteo Fiorino encèn el seu Fosforo (Phonarchia Dischi, 2018), àlbum incandescent de contrastos que combina elements electrònics i acústics. El jove cantautor del sud d’Itàlia treballa als estius de mariner i cuiner en iots, ...\nDivendres 9 de març Harlem Jazz Club (BCN) / 20 h / 9-12 € Paisatges retrobats Només amb la veu i el piano, Pep Lladó es retroba com a cantautor amb l’enregistrament del nou disc, Paisatges retrobats (Sota la Palmera, 2018). El novè disc en solitari de l’exmembre i cofundador ...\nDivendres 9 de març Tinta Roja (BCN) / 20.30 H Homenatge a Fausto Mesolella Record pel guitarrista italià amb Alessio Arena, Rocco Papia, Claudio Battiloro, Carlo Doneddu, Matteo Fiorino i Wayne Scott, entre d’altres. En complicitat amb el festival Bianca d’Aponte, BarnaSants reuneix músics italians per homenatjar el guitarrista Fausto Mesolella, ...\nDivendres 9 de març Auditori Barradas (L’Hospitalet) / 20.30 H / 15 € En concert La cantautora barcelonina és tota una institució de la cançó espiritual i referent en la recuperació de la músiques d’arrel i la cultura mediterrània. L’any 1986 Rosa Zaragoza es va donar a conèixer d’una de ...


OPEN CAMP dóna 10.000 euros per a la campanya “we believe in basketball” del Club Joventut Badalona\nL’empresa promotora del parc de l’esport OPEN CAMP Europe dóna el seu suport a l’esport formatiu del club.\nAixí mateix, les 150 persones que treballaran per fer possible l’activitat que OPEN CAMP organitza al Palau Sant Jordi en el marc de la Festa dels Súpers d’aquest proper cap de setmana vestiran la samarreta de la campanya on s’hi pot llegir el lema “we believe in basketball, we save #joventutmodel”.\nEn un acte fet al Palau Sant Jordi de Barcelona, el director general d’OPEN CAMP, Paco Medina, ha subratllat la importància que té l’esport de base a casa nostra: “el model formatiu de la Penya és una joia que no podem deixar-nos perdre i per això ens hem decidit a col·laborar-hi. Estem molt orgullosos de prendre-hi part i desitgem els millors èxits al Joventut”.\nDe la seva banda, el president del Club Joventut Badalona, Jordi Villacampa ha assegurat que “la campanya de micromecenatge iniciada fa poc més d’un mes ens ha servit per donar a conèixer la dificultat de poder mantenir l’estructura de l’esport de formació com és el cas del nostre planter. Aquesta situació no ha sigut aliena per moltes persones i entitats que estan col·laborant amb la campanya de crowdfunding. Per tot això agraïm a Open Camp que hagi apostat per la continuïtat del nostre model de club i el seu treball de formació esportiva.”\n“We believe in Basketball, we save #joventutmodel”\nÉs una campanya que té com a objectiu aconseguir els fons necessaris perquè el model de club i el seu treball de formació esportiva i humana de joves jugadors continuï un any més i no desaparegui. Totes les aportacions rebudes d’aquells que creuen en el bàsquet com l’entén el Club Joventut Badalona serviran per a completar el pressupost del club destinat a formar jugadors, molt castigat en els darrers anys per la persistència d’un entorn econòmic desfavorable.\nSobre OPEN CAMP\nÉs la companyia promotora del primer parc del món dedicat a l’univers de l’esport que obrirà portes la primavera del 2016 a les instal·lacions de l’Anella Olímpica de Barcelona. Oferirà experiències recreatives i d’entreteniment associades a l’esport, amb l’objectiu que els visitants visquin en primera persona les emocions de practicar el seu esport preferit en escenaris reals on han competit els seus ídols.


Els 10 majors errors de Ioga (i com evitar-los!) | CAT.Lamareschale.org\nUns moviments equivocats, i la seva classe de ioga poden fer més mal que bé.\nObtenir el màxim profit de la seva pràctica per evitar aquests errors comuns.\n"Quan la pràctica de ioga en el pilot automàtic, sense mirar als seus errors i treballar per corregir-los, la seva forma i la consciència pateixen, el que redueix el benefici de la seva pràctica i augmentar el risc de lesió", diu l'expert en ioga Kimberly Fowler, autor de Ioga ventre pla!\nI fundador de Fitness Centers YAS.\nI no estem parlant només dels novells aquí.\n"El ioga és una pràctica. Mai s'arriba a la perfecció", explica.\n"L'objectiu és millorar constantment."\n11 Secrets de ioga Celebrity\nAixí que si vostè és un principiant o un iogui experimentat, el més probable és que la seva pràctica pot beneficiar d'alguns ajustos.\nFowler suggereix que comença per mirar cap a fora per aquests 10 errors comuns de ioga.\nIoga fallar 1: Contenir la respiració\nRespirar, una cosa que normalment ho fa sense donar-li un pensament pot sentir altra cosa que automàtic durant un posat desafiant.\nPerò sense alè constant, les seves fibres musculars no reben l'oxigen que necessiten per disparar, donar suport al pes del cos, i doblar a voluntat.\nEl resultat: trontollant extremitats i si es troba en un equilibri posi-caigudes, diu Fowler.\nI petits augments en el pit no es talli.\nVols anar a fer respiracions-ventre complet: Inhali pel nas perquè se senti l'aire fresc va colpejar la part posterior de la gola i l'estómac s'expandeix amb l'aire.\nDesprés exhala lentament per la boca fins que senti els seus pulmons estan buits.\nIoga fallar 2: pressionar massa\n" 'No hi ha dolor, no hi ha guany" no s'aplica al ioga ", diu Fowler, que apunta que la majoria de la gent, si és que realment estan sent honestos amb ells mateixos-saber quan estan empenyent a si mateixos massa dur.\nMentre que en algunes classes de gimnàstica i esports desitja que els seus músculs a plorar oncle, tot el contrari és cert en el ioga.\nÉs un senyal que ets a la pista ràpida a les tensions musculars i lesions.\nIoga mai ha de ser dolorós.\nSi comença a, marxa enrere.\nEl ioga és tot sobre la consciència, d'escoltar als senyals subtils del seu cos, i respondre en conseqüència.\nIoga fallar 3: comparar-se amb els altres\nCada classe té que un iogui súper flexible, que sembla dominar cada moviment sense esforç, i que té un nucli que podria rebotar una moneda fora de.\nLluitar contra l'impuls de comparar i aconseguir baix en si mateix.\nSi ensopegar amb això mesurament de si mateix contra tots els altres a la classe, no només va a aconseguir una rampa al coll, que obtindrà un gir en la seva diversió.\nÉs probable que se senten frustrats i potser fins i tot convèncer-se que el ioga no és per a tu.\nFowler remarca que el ioga és per a tothom, i la seva pràctica de ioga personal no és ningú més que vostè.\n"Cada cos és diferent, i el ioga és sobre el tractament del seu cos individual," diu ella.\n9 coses que mai han d'usar durant un entrenament\nIoga fallar 4: Escollir el lloc equivocat en Classe\nCol·loca la taula sàviament.\nOn és això, exactament?\nA prop del final de la classe.\n"La gent pensa que necessiten per estar al capdavant perquè puguin veure l'instructor, però la major part del temps l'instructor s'està movent al voltant i ajudar a la gent corregir la seva forma, de manera que et queda al capdavant de la classe i no pot veure el se suposa que has de fer ", explica Fowler.\nProva la pròxima a la fila de darrere.\nDes d'alguns moviments requereixen davant la part posterior de l'habitació, aquest lloc li garanteix que sempre hi hagi algú que pugui seguir sense mirar a un costat i sacrificar la seva forma.\nIoga Falla 5: venir a classe amb l'estómac ple\nEstudis de ioga han de tenir cartells que deien, "No hi ha nadons d'aliments permesos."\nQuan es té l'estómac ple, no només la majoria de ioga planteja incòmode, però el subministrament de sang es canalitza al seu estómac per processar els nutrients dels aliments, deixant els músculs estafades en l'energia que necessiten per a una pràctica reeixida.\nTot i això, els menjadors de pre-classe tenen una cosa bé: menjar és el combustible.\nLa clau per a beneficiar-se d'aquest combustible és mantenir la mida de la porció baix i menjar al voltant d'una hora abans de la classe, diu Fowler.\nD'aquesta manera, la sang té temps d'anar al seu estómac, recollir els nutrients, i lliurar-los als seus músculs abans de colpejar la seva primera posi.\nProveu amb un plàtan amb mantega de cacauet o un grapat de nous juntament amb un tros de pa torrat.\nLa combinació de proteïnes i carbohidrats li donarà la sacsejada de l'energia que necessita, mantenint el seu nivell de sucre s'estavelli mitjans de posa.\n68 pensaments que tens Mentre compra d'aliments en una dieta\nIoga fallar 6: pensar massa\nAquesta part superior mostra més tonta del que pensava que ho va fer.\nHe de comprar detergent.\nSi això diu alguna cosa com els seus con interiors vénen temps de ioga, que no està rebent els beneficis ment o el cos complet, diu Fowler.\nDistraccions, ja siguin des del registre de sortida del darrere del noi valent gos durant avall o recitar llistes de tasques pendents en el seu cap-slash el seu enfocament.\nLa investigació mostra que el cervell no està equipat per a tots que la multitasca, així que en comptes que canvia d'anada i tornada, sacrificar tant la seva forma i la connexió ment-cos que ve amb una pràctica enfocada.\nEn concentrar en el seu cos i la respiració, pot ajudar a sintonitzar a terme aquestes distraccions, diu ella.\nIoga Falla 7: Saltar-bàsic posa per als avançats\nVaja, que no vol dominar una parada de cap?\nNo obstant això, moltes persones es precipiten en aquestes postures cridaners abans que arribin fins als fonaments.\nGran error, diu Fowler.\nCom que totes les postures de ioga estan integrats, podent completar els fonamentals ajuda a assegurar-se que té la força, l'equilibri i la flexibilitat necessàries per fer front a moviments més avançats.\nA l'precipitar-se en posis avançades, és molt difícil mantenir la postura correcta, el que vol dir que no va a usar els músculs correctes, i es pot córrer el risc de lesió.\nA més, els fonaments són grans enfortidors en si mateixos, diu ella.\nPrendre avantatge d'ells.\n5 Postures de ioga per alleujar el mal d'esquena\nIoga fallar 8: Ser massa tranquil\nQuin és el punt de pagar per una classe de ioga si no es va a fer un bon ús del monitor?\nEstan a classe no només per donar-los una plantilla que pot seguir (un DVD pot fer això!), Sinó també per ajudar a créixer en la seva pràctica en funció de les seves necessitats i capacitats individuals.\nAixí que si vostè té una pregunta o necessita canvis, aixequi la mà.\nDe la mateixa manera, quan se li pregunta al començament de la classe si algú és nou o té lesions, fer-li saber.\nNo és singularitzar o avergonyir.\nLa ajudarà a que l'ajudi.\nSi es manté silenci sobre les lesions, els músculs tensos, o el fet que està embarassada, l'instructor pot, sense saber-ho, es va crear en posis que poden fer més mal que bé.\nIoga fallar 9: prendre qualsevol Classe\nSens dubte, el seu horari és ajustat, però la signatura de qualsevol classe que s'adapti al seu ranura de temps disponible, independentment de si coincideix amb el seu nivell d'habilitat-és una recepta per a la insatisfacció en el millor i en el pitjor lesió, diu Fowler.\nS'enganxa amb una classe de principiants, fins i tot si has provat el ioga un parell de vegades.\nUna vegada que ho aconsegueix baix i té experiència suficient per barrejar les coses (pregunti al seu instructor si no sabeu), seguir endavant i tractar algunes altres classes.\nNomés heu de llegir les descripcions en primer lloc.\nHi ha una àmplia gamma de nivells i estils de ioga per aquí que poden o no poden satisfer les seves necessitats i preferències.\nPer exemple, si vostè viu en una, sesha ioga baix perfil relaxant, Bikram podria no ser la seva bossa.\nCom escollir la classe de ioga adequat per a vostè\nIoga fallar 10: Omissió del refredament\nHi ha només uns pocs minuts per al final a la classe i es pot sentir la meitat de la classe es pugen les matalassos de ioga i de sortir per al següent element en les seves llistes de tasques pendents.\nAquelles persones (! I si vostè és un d'ells, tsk tsk) estan saltant una de les parts més importants del ioga: el refredament.\nEn centrar en postures d'estirament i relaxació profunda, el refredament pot ajudar a prevenir el dolor muscular, millorar la flexibilitat, i baixi lentament el seu ritme cardíac i la pressió arterial per prevenir el mareig que pot resultar d'acabar abruptament exercici.\nA més, és una gran manera de tancar la seva pràctica i deixar que se senti centrat i rejovenit.\nSi està completant posis a casa, Fowler recomana la creació del seu propi refredament amb una combinació de girs espinals senzills i poses assegudes.\nI no cal oblidar que posi-cadàver de la seva recompensa guanyada!\nVaig treure els descansos en el treball cada dia durant un mes: això és el que va passar\nAquest és el número u es mouen els formadors per esculpir un element fort i torçat\nPer què necessiteu deixar de banda aquesta part del cos crucial durant els entrenaments\nObteniu-vos en forma als 30 anys\nCom estàs bé, realment? Feu aquesta prova per esbrinar\n7 raons per intentar entrenament dinterval dalta intensitat\nAquesta és la forma en què les persones més aptes a la Terra realment funcionen\n6 coses importants per saber si està embarassada i fer exercici


Consell de Cooperació Radio Jove ``Puntos Cardinales`` Normativa i documentació Què pots fer tu?\n►Cooperació al desenvolupament►\nDes de la Regidoria de Cooperació impulsem actuacions que, realitzades per actors públics i/o privats, estan destinades a la lluita contra la pobresa i la injustícia social en els països més desafavorits, promovent un desenvoupament sostenible i equitatiu.\nSENSIBILITZACIÓ, destinada a mantindre la població informada sobre les terribles condicions de pobresa en el món i les causes i estructures que les perpetuen, de cara a la mobilització d’accions compromeses amb la seua eradicació i la recerca de models més justos de desenvolupament humà.\nEDUCACIÓ PER AL DESENVOLUPAMENT, entesa com un procés per a generar consciències crítiques desenrotllar una personalitat responsable i activa, fonamentalment en la infància i la joventut, a fi de construir una nova societat basada en la ciutadania global, i compromesa amb la solidaritat, la justícia, la pau, la igualtat de drets i oportunitats entre dones i hòmens, la participació democràtica, i la cura del medi ambient.\nPROJECTES DE COOPERACIÓ, a través de subvencions als programes d’intervenció d’ONG en àmbits com la sanitat, l’educació, les infraestructures, el medi ambient, la igualtat de gènere, etc. en regions amb dèficit de desenrotllament, així com la intervenció directa de l’Ajuntament d’Elx a través de projectes propis.\nCarrer Curtidors 23 (L´Escorxador)\nConvocatòria de Subvencions per a Projectes d’Ajuda Solidària Internacional\nLa Junta de Govern Local va aprovar el 22 de juny de 2018 les bases per a la concessió de subvencions per a projectes d'Ajuda Solidària Internacional, l'extracte de les[...]Llegir més\nConvocatòria de subvencions per a projectes de Cooperació Internacional al Desenvolupame ...\nEl Butlletí Oficial de la Província d'Alacant de data 29 de juny de 2018 recull l'extracte de la convocatòria de subvencions dirigides a ONGD, per a l'execució de projectes de Cooperació Internacional al[...]Llegir més\nConferència “Desenvolupament sostenible inclusiu” a càrrec del Director Gene ...\nEl pròxim dia 29 de maig, a les 19.30 hores, en la Casa Mediterrània d'Alacant, plaça Arquitecte Miguel López s/n, tindrà lloc la conferència "Desenvolupament sostenible inclusiu", a càrrec del[...]Llegir més\nEnquesta de satisfacció d’usuaris 2018\nLa Regidoria de Benestar Social ha realitzat la següent enquesta amb el propòsit de conéixer la qualitat dels serveis socials que s'ofereixen als diferents Centres Socials de l'Ajuntament d'Elx. Si has acudit[...]Llegir més\nUna exposició i un documental sobre la tragèdia dels refugiats sirians tanquen a Elx els ...\nLes regidores de Cultura, Patricia Macià, i Cooperació, Teresa Maciá, han presentat el projecte “Vents del poble sirià” juntament amb la seua directora, Paloma Jiménez. Es tracta d'una iniciativa vinculada[...]Llegir més\nActivitats culturals del Dia Internacional per a l´eradicació de la Pobresa\n815 milions de persones, l'11% de la població mundial, pateixen fam. La pobresa és un monstre que s'alimenta d'accions i inaccions dels éssers humans, i que per mitjà d’accions dels[...]Llegir més\nConvocatòria de subvencions per a projectes de Cooperació Internacional al Desenvolupament\nConferència “Desenvolupament sostenible inclusiu” a càrrec del Director General de Cooperació i Solidaritat\nOberta la inscripció per al II Curs de Formació en Cooperació al Desenvolupament\nConcurs de disseny del logotip del Fons Valencià per la Solidaritat


Davant la necessitat d’educar en valors des dels primers anys de la vida escolar dels nens, els contes se’ns apareixen com un recurs molt poderós, donat el gran poder de transformació que tenen, per la seva capacitat d’educar emocionalment, promoure canvis de conductes i donar habilitats personals.\nEls valors que es treballen durant l'activitat són l’ autoestima, la tolerància, la solidaritat, la superació personal, la resiliència, la sinceritat, respecte, empatia, constància, confiança, etc.\n- Desenvolupar les capacitats individuals i col·lectives que afavoreixen el respecte a la diversitat, la tolerància i la igualtat.\n- Transformar les actituds negatives que afecten la convivència i perjudiquen l’exercici dels drets humans.\n- Afavorir la reducció de l’estigma i la consegüent discriminació que pateixen els col·lectius vulnerables i concretament les persones afectades per una malaltia mental.\n- Conèixer el significat dels valors i reflexionar com els apliquen a la seva vida.\n- Millorar la interacció entre professors i alumnes i el clima de convivència del centre.\n- Contribuir al desenvolupament íntegre dels alumnes (cognitiu, afectiu, moral, i social) a través dels valors treballats.\n- Portar a terme activitats que fomentin la construcció de relacions positives entre els alumnes.\nLloc de realització: A l’ aula del centre escolar\nDilluns, dimarts i dimecres, de 9 h a 13 h.